Document ID: 31991R2080

31991R2080
L 193/6
SLUŽBENI LIST EUROPSKE UNIJE
16.07.1991.
UREDBA KOMISIJE (EEZ) br. 2080/91
od 16. srpnja 1991.
o zamjeni oznaka utvrđenih na temelju nomenklature Zajedničke carinske tarife koja je bila na snazi od 31. prosinca 1987. oznakama koje su utvrđene na temelju kombinirane nomenklature u određenim uredbama o razvrstavanju robe
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom Komisije (EEZ) br. 1056/91 (2), a posebno njezin članak 15.,
budući da je Uredbom Vijeća (EEZ) br. 950/68 od 28. lipnja 1968. o Zajedničkoj carinskoj tarifi (3), stavljenom izvan snage Uredbom (EEZ) br. 2658/87, uspostavljena nomenklatura Zajedničke carinske tarife na temelju Konvencije od 15. prosinca 1950. o nomenklaturi za razvrstavanje roba u carinske tarife;
budući da je Komisija donijela niz uredaba o razvrstavanju roba u nomenklaturu Zajedničke carinske tarife na temelju Uredbe Vijeća (EEZ) br. 97/69 od 16. siječnja 1969. o mjerama koje treba poduzeti radi jedinstvene primjene nomenklature Zajedničke carinske tarife (4), stavljenom izvan snage Uredbom (EEZ) br. 2658/87;
budući da je Uredbom (EEZ) br. 2658/87 uspostavljena nomenklatura robe pod nazivom kombinirana nomenklatura, kojom se istodobno ispunjava zahtjeve Zajedničke carinske tarife kao i statistike vanjske trgovine Zajednice te se temelji na Međunarodnoj konvenciji o harmoniziranom sustavu nazivlja i brojčanog označavanja robe koja zamjenjuje Konvenciju od 25. prosinca 1950.;
budući da se člankom 15. stavkom 1. Uredbe (EEZ) br. 2658/87 utvrđuje da oznake i opisi robe utvrđeni na temelju kombinirane nomenklature zamjenjuju oznake i opise utvrđene na temelju nomenklature Zajedničke carinske tarife koja ja bila na snazi 31. prosinca 1987.;
budući da one Uredbe koje su s praktičnoga gledišta još uvijek važne i čiji prijenos ne zahtijeva nikakve promjene treba izmijeniti na odgovarajući način i tako dopuniti početnu seriju uredaba usvojenih Uredbom Komisije (EEZ) br. 646/89 (5) i Uredbom (EEZ) br. 2723/90 (6),
DONIJELA JE OVU UREDBU:
Članak 1.
U uredbama navedenima u stupcu 1. Priloga koje se odnose na robu opisanu u stupcu 2., oznake koje se temelje na nomenklaturi Zajedničke carinske tarife iz stupca 3. zamjenjuju se oznakama temeljenima na kombiniranoj nomenklaturi koje su navedene u stupcu 4.
Članak 2.
Ova Uredba stupa na snagu na dan objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 16. srpnja 1991.

Labels: 3